Takstregulativ og vedtægt

for

      kirke       provsti

(     kommune)       stift

TAKSTREGULATIV

**I. For benyttelse af kirken**

**A. til gudstjenester**

a. der afholdes af kirkens præst eller en anden af ham dertil

bemyndiget præst gratis

b. der afholdes af fremmed præst efter ønske fra mindst 10

af menighedens medlemmer gratis

c. andre gudstjenester, hvor andre end kirkens præster

medvirker, jfr. dog afsnit IV som under C.b

**B. til kirkelige møder**

a. arrangeret af menighedsrådet eller kirkens præst(er) gratis

B. andre kirkelige møder som under C.b

**C. til kirkelige handlinger** (sæt kryds/krydser ud for det gældende)

a. for medlemmer af folkekirken med bopæl i sognet gratis

for medlemmer af folkekirken med bopæl i pastoratet gratis

for medlemmer af folkekirken med bopæl i kommunen gratis

b. for *andre* betales således:

benyttelse af kirken kr.

opvarmning kr.

belysning kr.

rengøring kr.

orgelspil kr.

korsang kr.

ringning kr.

andet \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ kr.

for benyttelse af kapel kr.

c. for *sognebåndsløsere* (sæt kryds ud for det gældende):

for sognebåndsløsere gratis

for sognebåndsløsere betales således:

benyttelse af kirken kr.

opvarmning kr.

belysning kr.

rengøring kr.

orgelspil kr.

korsang kr.

ringning kr.

andet\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ kr.

for benyttelse af kapel kr.

**D. til kirkekoncerter, kirkespil o.l.** efter aftale

**II.** **Pyntning** (sæt kryds ud for det gældende)

Pyntning af kirken i forbindelse med kirkelige handlinger kan foretages

af kirkens personale. Der betales efter aftale.

Betalingen indgår i kirkens kasse.

Pyntning foretages ved egen foranstaltning eller med professionel

medvirken, dog kun i det omfang som menighedsrådet har bestemt

**III. Adgang til kirken**,jf. vedtægtens § 17(sæt kryds ud for det gældende)

For adgang til kirken i dennes åbningstid,gratis

For adgang til kirken i dennes åbningstid, betales således:

kr.

**IV.** For særlig medvirken af kirkens organist og kor ydes efter aftale i hvert enkelt tilfælde et beløb, der indgår i kirkens kasse.

**V.** Valgmenigheder, frimenigheder og andre kristne trossamfund betaler for kirkens brug, som af provstiudvalget fastsat.

**VI.** De ovenfor anførte takster kan kun ændres med provstiudvalgets godkendelse. Alle beløb erlægges efter regning og normalt forud til kirkens kasserer.

**VII.** Takstregulativet er fremlagt og vedtaget på menighedsrådets møde den       for       menighedsråd.

­­­­­­­­­­­­­­­­\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

formand

Nærværende takstregulativ godkendes hermed.

      provstiudvalg, den

formand

Af det godkendte takstregulativ og den efterfølgende vedtægt skal en genpart udleveres til hver af kirkens funktionærer, kirkens præst(er), kirkeværgen, kassereren og provstiudvalget. Originalen forbliver hos menighedsrådet.

VEDTÆGT FOR KIRKEN

**A** Bekendtgørelse nr. 330 af 29. marts 2014 af lov om bestyrelse og brug af folkekirkens kirker m.m.

**B** Bekendtgørelse nr. 1156 af 1. september 2016 af lov om folkekirkens kirkebygninger og kirkegårde.

**C** Bekendtgørelse nr. 1172 af 19. september 2016 om folkekirkens kirkebygninger og kirkegårde.

**D** Bekendtgørelse nr. 420 af 27. juni 1986 om brug af folkekirkens kirker m.v..

**E** Bekendtgørelse nr. 771 af 24. juni 2013 af lov om menighedsråd.

**A. Kirkens bestyrelsesforhold.**

§ 1

**A** § 1, stk. 1 Kirken, der er selvejende, bestyres af

sogns menighedsråd.

§ 2

**E** § 17 Kirkens drift varetages af det af menighedsrådet nedsatte ståendeudvalg.

**E** § 9, stk. 1 Det daglige tilsyn med kirken varetages af kirkeværgen i henhold til den for kirkeværgen gældende vedtægt.

§ 3

**B** § 3, stk. 1 Ansvaret for vedligeholdelsen af kirken, dens inventar og udsmykning påhviler menighedsrådet.

**C** § 2 Istandsættelse af kirkebygninger, der er over 100 år gamle eller er undergivet særligt tilsyn, skal godkendes af stiftsøvrigheden.

**C** § 29, stk. 1 Menighedsrådet skal søge at forhindre, at kirkens nærmeste omgivelser bebygges eller brugespå skræmmende måde.

§ 29, stk. 2 Det bør så vidt muligt undgås, at skønhedsværdier, der er knyttet til samspillet mellem kirken og omgivelserne forringes.

§ 4

**C** § 3 Ændring eller istandsættelse af inventar, der er over 100 år gammelt, må kun ske i henhold til et forslag, der er tilvejebragt gennem Nationalmuseet og godkendt af stiftsøvrigheden.

**C** § 4 Forslag til anskaffelse, ændring eller istandsættelse af alter, døbefont, prædikestol, varmeanlæg, tårnure, orgler eller klokker, med undtagelse af mindre, flytbare orgler og automatiske ringeanlæg, skal godkendes af stiftsøvrigheden.

**C** § 5 Menighedsrådet træffer bestemmelse om anskaffelse, ændring eller istandsættelse af inventar og installationer, der ikke er omfattet af bestemmelserne i denne vedtægts § 4, 1. og 2. punktum.

§ 5

**C** § 7, stk. 1 Menighedsrådet sørger for, at der i kirken er

1) kalk, disk, særkalke, alterkande, æske til oblater, dåbsfad og dåbskande,

2) bibel, alterbog og ritualbog,

3) koralbøger samt bøger med præ- og postludier til brug for organisten,

4) et passende antal salmebøger,

5) bekendtgørelsesbog og

6) indsamlingsbøsser.

**C** § 9, stk. 2 Kirken skal have en protokol med udførlig beskrivelse af kirken og kirkegården, inventarfortegnelse,fortegnelse over kirkens faste ejendomme, oplysning om kirkens forsikringsforhold og om synsforretninger over kirken.

**C** § 10 Kirken skal have de fornødne brandslukningsredskaber.

**C** § 8 Såfremt alterkalk m.v. opbevares i kirken, skal det ske i et brand- og dirkefrit skab.

§ 6

Kirken, dens inventar og løsøre m.v. er omfattet af den til enhver tid gældende ”Folkekirkens Forsikrings- og Selvforsikringsordning”.

**B. Folkekirkelig brug af kirken**

§ 7

**A** § 5, stk. 1 Kirken kan af menighedsrådet eller med dettes samtykke anvendes til andre kirkelige formål end gudstjenester og kirkelige handlinger. Til afholdelse af kirkekoncerter, opførelse af kirkespil o.l. kræves der dog tillige tilladelse fra biskoppen, såfremt et mindretal i menighedsrådet forlanger dette.

§ 5, stk. 2 Menighedsrådet kan med biskoppens tilladelse stille kirken til rådighed til brug for ikkekirkelige formål. Det påtænkte formål må ikke stride mod kirkerummets karakter

§ 5, stk. 3 Kirkens præst(er) har ret til at bruge kirken til gudstjenester, kirkelige

handlinger og kirkelige møder.

§ 8

**A** § 6, stk. 1 Kirkens præst(er) kan overlade kirken til andre præster i folkekirken til gudstjenester og kirkelige handlinger.

§ 6, stk. 2 Kirkens præst(er) kan tillade ikke præsteviede at tale i kirken ved gudstjenester og kirkelige handlinger.

§ 6, stk. 3 Bestemmelsen i 1. punktum omfatter også missionærer, som har modtaget præstevielse i folkekirken, præster for en evangelisk-luthersk frimenighed og præster for en evangelisk-luthersk menighed udenfor riget.

§ 9

**A** § 7 Det gejstlige personel, som er ansat til betjening af forsvaret, har ret til at bruge kirken til gudstjenester for forsvaret efter regler, der fastsættes af ministeren for ligestilling og kirke. Udgifter ved sådan brug af kirken afholdes af statskassen.

§ 10

**A** § 8, stk. 1 Efter anmodning fra mindst 10 af sognemenighedens medlemmer, som har valgret til menighedsråd, skal kirken stilles til rådighed til afholdelse af gudstjeneste ved en anden præst i folkekirken end kirkens præst(er).

§ 8, stk. 2 Bestemmelsen i 1. punktum finder også anvendelse i tilfælde, hvor kirken ønskes stillet til rådighed til gudstjeneste ved en person, der er nævnt ovenfor i § 8, 3. punktum.

§ 11

**A** § 9, stk. 1 Et medlem af sognemenigheden har ret til at få kirken stillet til rådighed til

1) kirkelige handlinger ved en præst i folkekirken, der ikke er ansat ved kirken,

2) ægtevielse eller begravelse ved en præst for en evangelisk-luthersk

frimenighed,

3) begravelse ved en missionær, som er præsteviet i folkekirken eller ved en

præst for en evangelisk-luthersk menighed uden for riget.

§ 9, stk. 2 Bestemmelsen i 1. punktum vedrører alene brug af kirken til kirkelige handlinger, der angår det medlem af sognemenigheden, som har ønsket kirken stillet til rådighed eller på hvis vegne et sådant ønske er fremsat.

§ 12

**A** § 10 Får en valgmenighed adgang til at benytte kirken efter § 3, stk. 2 i lov om valgmenigheder, fastsætter biskoppen efter indhentet udtalelse fra menighedsrådet et regulativ for valgmenighedens benyttelse af kirken.

§ 13

**A** § 11 Valgmenighedsmedlemmer har ret til at få kirken i det sogn, hvor de er bosat, stillet til rådighed til kirkelige handlinger ved valgmenighedens præst.

§ 14

**D** § 1 Anmodning om brug af kirken i henhold til de ovenfor i denne vedtægt nævnte §§ 10, 11 og 13 skal fremsættes skriftligt til menighedsrådet tidligst 6 uger og senest 3 dage forinden.

**D** § 2 Anmodningen skal foruden om tidspunktet indeholde oplysning om navnet på den medvirkende præst. Endvidere må det oplyses, om der ønskes medvirken af kirkebetjeningen.

**D** § 3, stk. 1 Kirkebetjeningen er forpligtet til at medvirke, når dette ønskes.

§ 3, stk. 2 Ønskes kirken stillet til rådighed uden medvirken af kirkebetjeningen, må kirkens klokker og orgel ikke benyttes.

§ 3, stk. 3 Menighedsrådet kan dog – efter indhentet erklæring fra kirkens organist –

og stk. 4 tillade, at en anden organist medvirker, og ligeledes at en anden kirketjener

(ringer) medvirker

**D** § 4, stk. 1 En rettidigt fremsat anmodning skal imødekommes, såfremt lovens betingelser er opfyldt, og kirken ikke allerede er bestemt til anden brug. Såfremt der meddeles afslag, må dette begrundes.

§ 4, stk. 2 Kirkens præst(er) underrettes om afgørelsen.

**C. Kristne trossamfunds adgang til brug af kirken**

§ 15

**A** § 13 Med biskoppens tilladelse kan menighedsrådet stille kirken til rådighed for medlemmer af kristne trossamfund uden for folkekirken til gudstjeneste og tillige til begravelse, såfremt begravelseskapel ikke findes.

Med biskoppens tilladelse kan menighedsrådet stille kirken til rådighed for medlemmer af kristne trossamfund til ægtevielse samt kirkelig velsignelse af borgerligt indgået ægteskab ved en præst fra det pågældende trossamfund.

**D. Evangelisk-lutherske frimenigheders og andre kristne trossamfunds faste brug af kirken.**

§ 16

**A** § 14 Biskoppen kan stille kirken til rådighed for en evangelisk-luthersk frimenighed og dens præst til gudstjenester og kirkelige handlinger efter nærmere regler som fastsat i bekendtgørelse nr. 330 af 29. marts 2014 af lov om bestyrelse og brug af folkekirkens kirker m.m. §§ 14 og 15.

**E. Retningslinier for brug af kirken.**

§ 17

**A** § 16, stk. 1 Folkekirkens gudstjenester er offentlige.

§ 16, stk. 2 Kirken er åben for andagtssøgende og gæster på følgende tidspunkter:

**A** § 18, stk. 1 I kirken skal almindelig sømmelighed iagttages, og der må intet foretages, som strider mod rummets særlige karakter.

§ 18, stk. 2 Ved gudstjenester og kirkelige handlinger skal de anvisninger, som angives af præsten, efterkommes.

**A** § 17 Kirkesproget er dansk.

Biskoppen kan tillade anvendelse af fremmede sprog ved gudstjeneste og kirkelige handlinger.

**F. Betaling for brug af kirken.**

§ 18

**A** § 19, stk. 1 Betaling for brug af kirken ved særskilte kirkelige handlinger, møder m.v. er fastsat i et takstregulativ, der er udfærdiget af menighedsrådet og godkendt af provstiudvalget.

§ 19, stk. 2 For en valgmenigheds benyttelse af kirken fastsættes betalingen af provstiudvalget efter forhandling med menighedsrådet og valgmenighedens bestyrelse.

§ 19, stk. 3 For brug af kirken efter reglerne i denne vedtægts § 15 og 16 ydes en betaling, som fastsættes af provstiudvalget efter forhandling med menighedsrådet. Det samme gælder, når kirken stilles til rådighed til brug for ikkekirkelige formål.

§ 19

Klager vedrørende kirkens drift rettes til menighedsrådet.

§ 20

**A** § 23 Indsigelser, klager o.lign. i forbindelse med denne vedtægt skal forelægges stiftsøvrigheden/biskoppen. Biskoppens afgørelse kan indbringes for ministeren

for ligestilling og kirke.

Vedtægten er fremlagt og vedtaget på menighedsrådets møde den

for       sogns menighedsråd

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Formand